Țara care rămâne fără personal medical care să trateze pacienţii cu Covid-19. 500 de angajați își dau demisia lunar.
Asistenții și infirmierele din Suedia au ajuns la epuizare şi renunţă la locul de muncă. 500 de angajați suedezi care fac parte din personalul medical își dau demisia lunar. Spitalele din Stockholm au ajuns la capacitate maximă.
Asistenții și infirmierele din Suedia îşi dau demisia. Ţara rămâne fără personal medical care să trateze pacienţii cu Covid-19. Au ajuns la epuizare după un an de pandemie. Sunt suprasolicitaţi din cauza numărului mare de bolnavi internaţi şi spun că singura soluţie de a avea timp liber e să demisioneze. În 13 din 21 de regiuni suedeze, demisiile din profesia de asistenţă medicală au crescut faţă de anul trecut la 500 pe lună.Chiar şi ţările cu sisteme universale de îngrijire a sănătăţii luptă acum să ţină pasul cu criza Covid. Săptămâna asta, capacitatea de la terapie intensivă din Stockholm a atins 99% şi a provocat panică în oraş. Au solicitat ajutor din exterior, însă chiar dacă numărul de paturi creşte, nu există personal suficient calificat să trateze bolnavii de Covid.Bjorn Eriksson, director de sănătate Stockholm: "În prezent, vedem o situaţie foarte gravă pentru serviciile medicale şi de sănătate şi avem nevoie de ajutor. Am fost afectaţi puternic de acest virus mortal, COVID-19, de la începutul acestui an. S-a dovedit să fie neregulat şi necruţător. S-a răspândit peste tot în societate şi ne afectează persoanele în vârstă şi cele fragile, cu boli care stau la baza cel mai greu.“Primarul din Stockholm spune că situaţia este extrem de tensionată. A cerut personal suplimentar de la forţele armate suedeze, dar nu este clar dacă armata are resursele necesare pentru a ajuta. Între timp o sută de angajaţi de la un spital de copii ar fi fost redistribuiţi în unităţile de terapie intensivă. Nici asta nu pare să fie o soluţie pentru că pacienţii copii vor trebui să aştepte pentru o intevenţie.Sineva Ribeiro, preşedintele Asociaţiei Suedeze a Profesioniştilor din Sănătate: "Nu avem personalul care să o facă. Vedem rate ridicate de boală, simptome de epuizare şi membri care au fost infectaţi. Într-un mediu de lucru în care eşti atât de obosit, riscul de greşeli creşte. Şi aceste greşeli pot duce la moartea pacienţilor“.Suedia, care a evitat blocarea de la începutul pandemiei, acum le cere ajutor ţărilor vecine. Finlanda a declarat că este gata să ajute prin eliberarea spaţiului pentru pacienţii suedezi cu terapie intensivă. Cel mai mare record de infectări în Suedia a fost înregistrat pe 8 decembrie cu 18.820 de cazuri Covid-19.